techiaith/cofnodycynulliad_en-cy huggingface dataset:
English: Thank you. I don't disagree with anything that Joyce Watson says. I think it's cruel, I think it's immoral, I think it's ineffective, I think it's expensive, and I know that the Minister made those views very clear in the letter jointly with the Scottish Government on 19 May. It's diametrically opposite to our nation of sanctuary approach that we have here in Wales, and we're very proud to be a nation of sanctuary. I agree with you as well about the effect it will have. I think absolutely it will lead to more trafficking of people, rather than less. If you look at those who are going to be transported to Rwanda, they're going to be very vulnerable to criminal gangs who will be seeking to exploit the situation. It's not that long ago, I'm sure, that we had refugees from Rwanda as well. Suddenly, the UK Government believe that it's okay to transport refugees and asylum seekers there. I think it really will make it more challenging for people to seek safety from war and persecution going forward, and lead to longer delays - and they're already far too long - in the asylum system.
Welsh: Diolch. Nid wyf i'n anghytuno ag unrhyw beth y mae Joyce Watson yn ei ddweud. Rwy'n credu ei fod yn greulon, rwy'n credu ei fod yn anfoesol, rwy'n credu ei fod yn aneffeithiol, rwy'n credu ei fod yn ddrud, ac rwy'n gwybod bod y Gweinidog wedi gwneud y safbwyntiau hynny yn glir iawn yn y llythyr ar y cyd â Llywodraeth yr Alban ar 19 Mai. Mae'n gwbl groes i'n hymagwedd cenedl noddfa sydd gennym ni yma yng Nghymru, ac rydym yn falch iawn o fod yn genedl noddfa. Rwy'n cytuno â chi hefyd ynglŷn â'r effaith y bydd yn ei chael. Rwy'n credu'n llwyr y bydd yn arwain at fwy o fasnachu pobl, yn hytrach na llai. Os edrychwch chi ar y rhai sy'n mynd i gael eu cludo i Rwanda, maen nhw'n mynd i fod yn agored iawn i gangiau o droseddwyr a fydd yn ceisio manteisio ar y sefyllfa. Nid yw mor bell yn ôl, rwy'n siŵr, yr oedd gennym ni ffoaduriaid o Rwanda hefyd. Yn sydyn, mae Llywodraeth y DU yn credu ei bod yn iawn cludo ffoaduriaid a cheiswyr lloches yno. Rwy'n credu y bydd yn ei gwneud hi'n wirioneddol fwy heriol i bobl geisio diogelwch rhag rhyfel ac erledigaeth wrth symud ymlaen, gan arwain at oedi hirach - ac maen nhw eisoes yn rhy hir o lawer - yn y system lloches.
English: Two statements, please, Trefnydd. As the leader of the opposition reminded us earlier, our minds are turning towards Grenfell Tower today, five years or half a decade after that tragic incident. I heard the reasoning of the First Minister on why the statement was pulled, but the residents that I've spoken to were actually offended by the fact that it was pulled on this day, and they saw it as an insult. I heard the First Minister say that the statement will be done at the end of this month. I've tried to look online to find when, because there's a vigil on the Senedd steps today and it will be asked of us when, so can you tell us exactly what day the statement will be heard? And following on from my friend Joyce Watson on Rwanda, I'd also echo her request for a debate. When we have famous left-wing activists such as the heir to the English throne, the archbishops of Canterbury and York and all the bishops of the House of Lords coming our against this cruel policy, and also Councillor Joel Williams, and a Conservative staffer, I think, also coming out in the Western Mail against this policy, surely they need to wake up? So, can we please have a debate on that, as Joyce Watson requested? Diolch yn fawr, Trefnydd.
Welsh: Dau ddatganiad, os gwelwch yn dda, Trefnydd. Fel y gwnaeth arweinydd yr wrthblaid ein hatgoffa ni'n gynharach, mae ein meddyliau'n troi tuag at Dŵr Grenfell heddiw, bum mlynedd neu hanner degawd ar ôl y digwyddiad trasig hwnnw. Clywais i resymu'r Prif Weinidog ynghylch pam y cafodd y datganiad ei dynnu yn ôl, ond roedd y trigolion yr wyf i wedi siarad â nhw wedi eu tramgwyddo gan y ffaith ei fod wedi ei dynnu yn ôl ar y diwrnod hwn, ac roedden nhw'n ei ystyried yn sarhad. Clywais i'r Prif Weinidog yn dweud y bydd y datganiad yn cael ei wneud ddiwedd y mis hwn. Rwyf i wedi ceisio edrych ar-lein i ddarganfod pryd, gan fod gwylnos ar risiau'r Senedd heddiw a bydd gofyn i ni ddweud pryd, felly a allwch chi ddweud wrthym ni yn union pa ddiwrnod y bydd y datganiad yn cael ei glywed? A gan ddilyn ymlaen o fy nghyfaill Joyce Watson ar Rwanda, hoffwn i hefyd adleisio ei chais hi am ddadl. Pan fydd gennym ni weithredwyr asgell chwith enwog fel yr etifedd i orsedd Lloegr, archesgobion Caergaint ac Efrog a holl esgobion Tŷ'r Arglwyddi yn gwrthwynebu'r polisi creulon hwn, a hefyd y Cynghorydd Joel Williams, ac aelod o staff y Ceidwadwyr, rwy'n credu, hefyd yn gwrthwynebu'r polisi hwn yn y Western Mail, siawns nad oes angen iddyn nhw ddeffro? Felly, a gawn ni ddadl ar hynny, os gwelwch yn dda, fel y gofynnodd Joyce Watson? Diolch yn fawr, Trefnydd.
English: So, just to add to what I said to Joyce Watson, I mentioned that the Minister had written to the UK Government. One of the things that was asked for was a four-nations meeting to discuss the Rwandan policy. I'm sure you won't be surprised to hear no response has been received to date. So, I will ask the Minister to follow up with that letter to see if it's possible, and then that, I think, would be the appropriate time for Members to be updated. In relation to the building safety oral statement being withdrawn, I just want to reassure everyone no insult was intended at all. As the First Minister said, there was work that we had hoped would be done ahead of the oral statement today that hasn't, but as soon as that work has been done, the Minister will be making a statement. I'm unable to give you a date, but clearly it will be before the summer recess.
Welsh: Felly, i ychwanegu at yr hyn a ddywedais wrth Joyce Watson, fe wnes i sôn bod y Gweinidog wedi ysgrifennu at Lywodraeth y DU. Un o'r pethau y cafodd ei ofyn amdano oedd cyfarfod rhwng y pedair gwlad i drafod polisi Rwanda. Rwy'n siŵr na fyddwch chi'n synnu o glywed nad oes ymateb wedi dod i hynny hyd yn hyn. Felly, byddaf yn gofyn i'r Gweinidog fynd ar drywydd y llythyr hwnnw i weld a yw'n bosibl, ac yna, rwy'n credu mai dyna fyddai'r adeg briodol i'r Aelodau gael yr wybodaeth ddiweddaraf. O ran tynnu'r datganiad llafar ar ddiogelwch adeiladau yn ôl, rwyf i eisiau sicrhau pawb nad oedd yn fwriad i sarhau unrhyw un o gwbl. Fel y dywedodd y Prif Weinidog, yr oedd gwaith yr oeddem ni wedi gobeithio y byddai wedi ei wneud cyn y datganiad llafar heddiw ond nad yw wedi ei wneud, ond cyn gynted ag y bydd y gwaith hwnnw wedi ei wneud, bydd y Gweinidog yn gwneud datganiad. Ni allaf roi dyddiad i chi, ond yn amlwg y bydd cyn toriad yr haf.
English: Minister, last week, BBC Wales carried a story featuring a range of concerns from the Bevan Foundation about the roll-out of the Welsh Government's free-school-meals option for all primary schools, which is to be commenced in September. Many schools simply don't have the infrastructure to offer a meal to all pupils. There will be limitations on kitchens, seating and staffing capacity. Before the end of the summer term, we really do need an update from the education Minister setting out the key challenges, whether they have been overcome, and what steps he and local authorities are going to take to meet the expectation among parents that you have created. Thank you, Minister.
Welsh: Gweinidog, yr wythnos diwethaf, cyhoeddodd BBC Cymru stori yn cynnwys amrywiaeth o bryderon gan Sefydliad Bevan ynghylch cyflwyno dewis Llywodraeth Cymru o ran prydau ysgol am ddim i bob ysgol gynradd, a fydd yn dechrau ym mis Medi. Yn syml, nid oes gan lawer o ysgolion y seilwaith i gynnig pryd o fwyd i bob disgybl. Bydd cyfyngiadau ar geginau, seddi a gallu staffio. Cyn diwedd tymor yr haf, mae angen gwirioneddol i ni gael yr wybodaeth ddiweddaraf gan y Gweinidog addysg sy'n nodi'r heriau allweddol, ac a ydyn nhw wedi eu goresgyn, a pha gamau y mae ef ac awdurdodau lleol yn mynd i'w cymryd i fodloni'r disgwyliadau ymhlith rhieni yr ydych chi wedi eu creu. Diolch yn fawr, Gweinidog.
English: Thank you. Well, I'm very proud the Welsh Government, along with Plaid Cymru as part of our co-operation agreement, are bringing forward free school meals. Clearly, there are issues to be addressed, and I think capacity within schools is one. There are other issues that are being worked through. It's very much a cross-Government piece of work. The Minister for Social Justice is involved, and I am from a food point of view, as well as the Minister for Education and the Welsh Language. So, that work is being done at pace ahead of the introduction of what I think is a fantastic policy in September.
Welsh: Diolch. Wel, rwy'n falch iawn bod Llywodraeth Cymru, ynghyd â Phlaid Cymru fel rhan o'n cytundeb cydweithredu, yn cyflwyno prydau ysgol am ddim. Yn amlwg, mae materion y mae angen ymdrin â nhw, ac rwy'n credu bod gallu mewn ysgolion yn un. Mae materion eraill sy'n cael eu datrys. Mae'n ddarn o waith i bob rhan o'r Llywodraeth i raddau helaeth. Mae'r Gweinidog Cyfiawnder Cymdeithasol yn cymryd rhan, ac rwyf i hefyd o safbwynt bwyd, yn ogystal â'r Gweinidog Addysg a'r Gymraeg. Felly, mae'r gwaith hwnnw'n cael ei wneud yn gyflym cyn cyflwyno'r hyn sydd, yn fy marn i, yn bolisi gwych ym mis Medi.
English: We know that the pandemic has had a profound effect on our health service, with waiting times proving a real problem. I welcome the announcement made by the health Minister earlier this year ensuring that, by 2025, no-one will be waiting more than a year for treatment in more specialities, but we need to see more urgent action on cancer waiting times. A constituent contacted my office this month. They were told they had an urgent cancer referral following a visit to their GP, only to find out that urgent referrals are now 16 weeks or more. The worry and angst caused over these four months has an astronomically detrimental affect not only on the individuals, but their families and friends too. Will the Minister make a statement please on how the Welsh Government will reduce the number of weeks and months people are waiting for cancer referrals?
Welsh: Rydym yn gwybod bod y pandemig wedi cael effaith ddwys ar ein gwasanaeth iechyd, gydag amseroedd aros yn broblem wirioneddol. Rwy'n croesawu'r cyhoeddiad a gafodd ei wneud gan y Gweinidog iechyd yn gynharach eleni yn sicrhau na fydd neb, erbyn 2025, yn aros mwy na blwyddyn am driniaeth mewn mwy o arbenigeddau, ond mae angen i ni weld mwy o weithredu brys ar amseroedd aros canser. Cysylltodd etholwr â fy swyddfa y mis hwn. Cafodd wybod bod ganddo atgyfeiriad brys am ganser yn dilyn ymweliad â'r meddyg teulu, dim ond i gael gwybod bod atgyfeiriadau brys yn 16 wythnos neu fwy ar hyn o bryd. Mae'r pryder a'r gofid sydd wedi'u hachosi yn ystod y pedwar mis hyn yn cael effaith andwyol iawn nid yn unig ar yr unigolion, ond ar eu teuluoedd a'u ffrindiau hefyd. A wnaiff y Gweinidog ddatganiad ynghylch sut y bydd Llywodraeth Cymru yn lleihau nifer yr wythnosau a'r misoedd y mae pobl yn aros am atgyfeiriadau canser?
English: Thank you. I absolutely accept what a worrying time it is for anyone who is referred with the possibility of having cancer and, as you say, the impact it has not just on them, but on the wider family and friends. You'll be aware that the Minister did launch the programme for transforming our NHS, as you referred to, earlier this year. The pandemic has, inevitably, had a significant impact on cancer care. We saw back in the early days of the pandemic people not going forward for investigation, some of our screening programmes were suspended and some people didn't want to attend their appointments, and therapies had to be altered to reduce their risk. The Minister has set out her expectations, and you'll be aware, again, I'm sure, that, prior to the pandemic, we'd invested heavily in radiotherapy equipment and we'd introduced the UK's first complete overhaul of cancer waiting times. So, the Minister has made it very clear to NHS staff, who are continuing to work incredibly hard to respond to the waiting times, what she expects from them, and how we've increased training places to support the NHS, going forward. And we know now that all health boards have initiated rapid diagnostic centres - one-stop shop clinics - for people with symptoms that they can attend as well.
Welsh: Diolch. Rwy'n llwyr dderbyn pa mor ofidus yw'r amser i unrhyw un sy'n cael ei atgyfeirio oherwydd y posibilrwydd fod canser arno, fel rydych chi'n dweud, effaith hynny nid yn unig ar yr unigolyn, ond yn fwy eang ar ei deulu a'i ffrindiau. Byddwch yn ymwybodol bod y Gweinidog wedi lansio'r rhaglen ar gyfer trawsnewid ein GIG ni, y cyfeirioch chi ati, yn gynharach eleni. Mae'r pandemig, yn anochel felly, wedi cael effaith sylweddol ar ofal canser. Roeddem ni'n gweld nôl yn nyddiau cynnar y pandemig nad oedd pobl yn mynd ymlaen i gael eu harchwilio, ac fe ataliwyd rhai o'n rhaglenni sgrinio ni ac roedd rhai pobl yn amharod i fynd i'w hapwyntiadau nhw, ac fe fu'n rhaid altro therapïau i leihau'r risgiau iddyn nhw. Mae'r Gweinidog wedi nodi ei disgwyliadau hi, ac rydych chi'n ymwybodol, unwaith eto, rwy'n siŵr, ein bod ni, cyn y pandemig, wedi buddsoddi yn helaeth ar offer radiotherapi a'n bod ni wedi cyflwyno'r ymdrech gyntaf yn y DU i ad-drefnu'r amseroedd aros yn llwyr o ran triniaethau canser. Felly, mae'r Gweinidog wedi mynegi yn eglur iawn i staff y GIG, sy'n parhau i weithio yn eithriadol o galed i ymateb i'r amseroedd aros, yr hyn y mae hi'n ei ddisgwyl ganddyn nhw, a sut yr ydym ni wedi cynyddu niferoedd y lleoedd ar gyfer hyfforddiant i gefnogi'r GIG, wrth symud ymlaen. Ac fe wyddom ni nawr fod pob bwrdd iechyd wedi cychwyn canolfannau diagnostig cyflym - clinigau siop un stop - ar gyfer pobl â symptomau fel gallan nhw fynd i'r mannau hynny hefyd.
English: Thank you. Well, I certainly agree with what the Member said around the 72 people who sadly lost their lives, and our thoughts are with their families and, of course, the significant impact it will have had on their lives, but also with people who are having to live with issues around building safety, which you referred to. I don't think I've got anything further to add to what the First Minister said. As I said, the statement will be done before the summer recess. We only have four sitting weeks after this week, so I will ensure it's on the business statement and announcement as quickly as possible, so Members and, obviously, our constituents are aware of that. I don't think the Minister could do anything more quickly or more urgently than she's doing, but I will certainly ask her to take your concerns and the specific points you raise, particularly about her discussions with the UK Government, into consideration when she brings forward her statement.
Welsh: Diolch i chi. Wel, rwy'n sicr yn cytuno â'r hyn a ddywedodd yr Aelod ynghylch y 72 o bobl a gollodd eu bywydau yn drist iawn, ac rydym ni'n cofio am eu teuluoedd nhw ac, wrth gwrs, am yr effaith sylweddol a gafodd hynny ar eu bywydau nhw, ond am bobl sy'n gorfod byw gyda materion yn ymwneud â diogelwch adeiladu hefyd, yr oeddech chi'n cyfeirio atyn nhw. Nid wyf i'n credu bod gennyf i unrhyw beth pellach i'w ychwanegu at yr hyn a ddywedodd y Prif Weinidog. Fel dywedais i, fe wneir y datganiad cyn toriad yr haf. Dim ond pedair wythnos o eistedd sydd gennym ni ar ôl yr wythnos hon, felly fe fyddaf i'n sicrhau bod hynny ar y datganiad a chyhoeddiad busnes cyn gynted â phosibl, fel bod Aelodau ac, yn amlwg, ein hetholwyr ni'n ymwybodol o hynny. Nid wyf i o'r farn y gallai'r Gweinidog wneud unrhyw beth yn gynt nac ar fwy o frys na'r hyn y mae hi'n ei wneud, ond fe fyddaf i'n sicr yn gofyn iddi hi ystyried eich pryderon chi a'r pwyntiau penodol yr ydych chi'n eu codi, yn arbennig felly o ran ei thrafodaethau hi gyda Llywodraeth y DU, pan fydd hi'n cyflwyno ei datganiad.
English: Item 3 this afternoon is a statement by the Minister for Social Justice - cost-of-living update. I call on the Minister, Jane Hutt.
Welsh: Eitem 3 y prynhawn yma yw datganiad gan y Gweinidog Cyfiawnder Cymdeithasol - diweddariad ar gostau byw. Galwaf ar y Gweinidog, Jane Hutt.
English: Mark, you've had over your time now, so conclude, please.
Welsh: Mark, rydych chi wedi cael mwy na'ch amser chi nawr, felly tynnwch tua'r terfyn, os gwelwch chi'n dda.
English: Okay, I'll finish. The Welsh Government's cost-of-living support scheme guidance for local authorities allows for payments to be made until the scheme closes on 30 September, but leaves it to them to decide when. What action, finally, therefore, is the Welsh Government taking to address concerns raised by residents in a number of local authority areas about the delay in paying the council tax rebate to those who do not pay their council tax by direct debit?
Welsh: Iawn, fe wnaf i hynny. Mae canllawiau cynllun cymorth costau byw Llywodraeth Cymru ar gyfer awdurdodau lleol yn caniatáu i daliadau gael eu gwneud hyd nes y bydd y cynllun yn cau ar 30 o fis Medi, ond yn gadael iddyn nhw benderfynu pryd yn union y byddai hynny'n digwydd. Pa gamau, yn olaf, felly, y mae Llywodraeth Cymru yn eu cymryd i fynd i'r afael â'r pryderon a godwyd gan drigolion mewn nifer o ardaloedd awdurdodau lleol ynglŷn ag oedi cyn talu'r ad-daliad treth gyngor i'r rhai nad ydyn nhw'n talu eu treth gyngor drwy ddebyd uniongyrchol?
English: Well, thank you very much, Mike Hedges. You graphically describe what it is like to be poor, and it is more expensive to be poor in every aspect of life, and how cruel that is, in terms of food, heating, housing. So, thanks for welcoming many of the measures that we're taking. I completely agree with you, and I will return to that issue with the UK Government, about the five-week delay, because, when universal credit was introduced, we all said this was going to be disastrous, and, indeed, it was disastrous, just in terms of the pilot roll-out and the debt that started to accrue. Now, one of the things that is very clear is that, also, it's not only expensive to be poor, but in every way, in terms of your health, well-being, mental health, your whole self-esteem and your whole reason for living is under threat and attacked by poverty. And to then have to deal with the debt imposed on you by that five-week delay is absolutely shameful. So, thank you for raising that. Of course, I've already said that we call for the reverse of the universal credit cut, but I will be going back now to look at these issues. And, indeed, of course, they did come up with the equality and social justice review on debt, but I will go back on that to the UK Government.
Welsh: Wel, diolch yn fawr iawn i chi, Mike Hedges. Rydych chi'n disgrifio gwirioneddau bod yn dlawd yn eglur iawn, ac mae hi'n costio mwy i chi fod yn dlawd ym mhob agwedd ar fywyd, a pha mor greulon yw'r sefyllfa honno, o ran bwyd, gwres, a thai. Felly, diolch i chi am groesawu llawer o'r mesurau yr ydym ni'n eu cymryd. Rwyf i'n cytuno yn llwyr â chi, ac rwyf i am fynd yn ôl at y mater hwnnw gyda Llywodraeth y DU, ynglŷn â'r oedi o bum wythnos, oherwydd, pan gyflwynwyd credyd cynhwysol, roeddem ni i gyd yn dweud mai trychineb fyddai hynny, ac, yn wir, roedd hi yn drychinebus, o ran cyflwyno'r cynllun treialu yn unig a'r ddyled a ddechreuodd gronni wedyn. Nawr, un o'r pethau sy'n eglur iawn yw ei bod hi, hefyd, nid yn unig yn gostus i fod yn dlawd, ond ym mhob ffordd arall, o ran eich iechyd, eich llesiant, eich iechyd meddwl, eich hunan-barch i gyd oherwydd mae pob ystyr sydd i'ch bywyd chi dan fygythiad a than warchae gan dlodi. Ac yna mae'n rhaid i chi ymdrin â'ch dyledion chi oherwydd yr oedi am bum wythnos, sy'n gwbl gywilyddus. Felly, diolch i chi am godi hynny. Wrth gwrs, rwyf i wedi dweud eisoes ein bod ni'n galw am wyrdroi'r toriad o ran credyd cynhwysol, ond fe fyddaf i'n mynd nôl nawr i ystyried y materion hyn. Ac, yn wir, wrth gwrs, fe wnaethon nhw gyflwyno'r adolygiad cydraddoldeb a chyfiawnder cymdeithasol ynglŷn â dyled, ond rwyf i am fynd nôl at Lywodraeth y DU yn hynny o beth.
English: I and Plaid Cymru have raised the link between the cost-of-living crisis and the cost of housing a number of times on the floor of the Senedd, and the link is clear. We've seen the cost of rental going up very much here in Wales, an increase of 12 or 13 per cent over the past 12 months alone, and this at a time when the legislation for renting homes isn't operational in order to safeguard tenants from being evicted with notice of two months. To date, I'm sorry to say that the solutions provided today or during the last 12 months have not gone far enough in order to tackle the housing element of the cost-of-living crisis. This week, the Bevan Foundation published research showing that only 24 properties were available throughout Wales at the LHA rates - the local housing allowance rates. Now, we must see this allowance being increased. So, what discussions have you had with the Westminster Government in order to see the allowance increased? And, finally, the current housing crisis is painfully acute. So, we must use all tools possible. As you mentioned in your statement, we do have the power here to use discretionary payments for housing costs - the DHP. As the renting homes Act isn't in force as of yet, and there's a real crisis facing many people, will you work with the Minister for finance in order to ensure that there is an increase in the discretionary payments for housing, and ensure that local authorities do take full advantage of that pot of funding?
Welsh: Dwi a Phlaid Cymru wedi codi'r cyswllt rhwng yr argyfwng costau byw a chostau tai nifer o weithiau ar lawr y Senedd yma, ac mae'r cyswllt yn amlwg. Rydyn ni wedi gweld rhentu yn cynyddu'n aruthrol yma yng Nghymru - cynnydd o tua 12, 13 y cant yn y flwyddyn ddiwethaf yn unig, a hyn ar adeg pan nad ydy'r ddeddfwriaeth ar gyfer rhentu tai yn weithredol er mwyn gwarchod tenantiaid rhag cael eu lluchio allan y tu hwnt i rybudd o ddau fis. Hyd yma, mae'n flin gen i ddweud nad ydy'r atebion sydd wedi cael eu cyflwyno heddiw, yn sicr, nac yn ystod y flwyddyn ddiwethaf, wedi mynd yn ddigon pell er mwyn mynd i'r afael â'r elfen o dai o'r argyfwng costau byw. Yr wythnos yma, fe gyhoeddodd y Sefydliad Bevan ei hymchwil yn dangos mai dim ond 24 eiddo oedd ar gael trwy Gymru gyfan ar gyfraddau'r LHA - y lwfans tai lleol. Mae rhaid, rhaid i ni weld y lwfans yma yn cael ei gynyddu. Felly, pa drafodaethau ydych chi wedi'u cael efo Llywodraeth San Steffan er mwyn gweld y lwfans yma'n codi? Ac, yn olaf, mae'r argyfwng tai presennol yn boenus o acíwt. Felly, mae'n rhaid defnyddio pob arf o fewn ein gallu. Fel y sonioch chi yn eich cyhoeddiad, mae gennym ni yma y gallu i ddefnyddio taliadau disgresiwn at gostau tai - y DHP. Gan nad ydy'r Ddeddf rhentu tai mewn grym eto, a bod yna argyfwng go iawn yn wynebu nifer o bobl, a wnewch chi gydweithio efo'r Gweinidog cyllid er mwyn sicrhau bod yna gynnydd yn y taliadau disgresiwn ar gostau tai, a sicrhau bod yr awdurdodau lleol yn manteisio yn llawn ar y pot yma o bres?
English: Thank you very much for your very important question.
Welsh: Diolch yn fawr am eich cwestiwn pwysig iawn.